cyanic-selkie/wikianc huggingface dataset:
Dmitri Sytšov
Dmitri Jevgenjevitš Sytšov (, s. 26. lokakuuta 1983 Omsk, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hänet valittiin Venäjän parhaaksi jalkapalloilijaksi vuonna 2004.
Elitismi
Elitismi tarkoittaa eliitin sosiaalista tai poliittista valta-asemaa, tai sitä kannattavaa näkemystä.
Elitismin mukaan eliittien muodostuminen on toivottavaa ja nykyisten eliittien asemaa sekä erioikeuksia on järkevää suojella. Esimerkiksi Platon oli sitä mieltä, että hallitseminen on niiden työtä, jotka ovat kaikkein viisaimpia, mutta koska ihmiset harvoin tunnistavat ne, jotka ovat heitä itseään viisaampia, demokratia ei yleensä johda viisaimpien valtaan.
Veikko Auersalmi
Veikko Olavi Auersalmi (vuoteen 1944 Andersson, 18. maaliskuuta 1924 Helsinki – 27. tammikuuta 2001 Riihimäki ) oli suomalainen pesäpalloilija.
Auersalmi pelasi Työväen Mailapoikien joukkueessa SM-sarjaa vuosina 1940–1954. TUL:n mestaruuden hän voitti noina vuosina kuudesti. Hän oli TUL:n joukkueen kolmosvahti Helsingin 1952 olympialaisissa pelatussa pesäpallon näytösottelussa.
Puritaanit (ooppera)
Puritaanit on Vincenzo Bellinin kolminäytöksinen ooppera, joka sai ensi-iltansa 24. tammikuuta 1835 Pariisin Théâtre Italiens -oopperatalossa.
Jack Clemo
Reginald John "Jack" Clemo (11. maaliskuuta 1916 – 25. heinäkuuta 1994) oli brittiläinen runoilija ja kirjailija. Hän oli kotoisin Cornwallista. Hänestä tuli kuuro 20-vuotiaana (1936) ja sokea 39-vuotiaana (1955) (39 viimeistä vuottaan kuurosokea).
Clemon teosten joukkoon kuuluu runokokoelmien ja romaanien lisäksi omaelämäkertateos Confession of a Rebel.
Eero Lehti
Eero Heikki Lehti (s. 23. elokuuta 1944 Tuusula) on suomalainen poliitikko ja yrittäjä. Hän toimi Suomen Yrittäjien puheenjohtajana 2002–2008 ja oli kokoomuksen kansanedustajana vuosina 2007–2019 Uudenmaan vaalipiiristä. Hän on ollut Keravan kaupunginvaltuutettu vuodesta 1968 ja toiminut pitkään myös valtuuston puheenjohtajana.
Koulutukseltaan Lehti on valtiotieteiden maisteri. Hän sai kauppaneuvoksen arvonimen vuonna 2000. Vaasan yliopisto myönsi Lehdelle kauppatieteiden kunniatohtorin arvon vuonna 2006.
Elämä ja työura
Lehti valmistui valtiotieteiden maisteriksi Helsingin yliopistosta vuonna 1969. Valmistumisensa jälkeen hän aloitti Keskossa markkinatutkijana. Vuonna 1971 Lehti perusti Taloustutkimus-yrityksen ja omistaa nykyisin Taloustutkimus Oy:n. Lehti omisti myös perustamansa Suomen Lehtiyhtymä Oy:n kunnes myi sen maaliskuussa 2013 Keskisuomalainen-konsernille. Hän on toiminut hallituksen puheenjohtajana Taloustutkimuksessa sen perustamisesta lähtien ja Lehtiyhtymässä 1978–2013. Vuosina 2002–2008 Lehti toimi Suomen Yrittäjien puheenjohtajana. Hän oli Euroopan unionin talous- ja sosiaalikomitean jäsen vuosina 1995–2008. Kesäkuussa 2021 Lehti osti osan Alfa-tv:stä.
Politiikka
Lehti valittiin eduskuntaan vuoden 2007 vaaleissa, joissa hänellä oli Suomen suurin vaalibudjetti, 119 335 €. Lehti nousi eduskunnan varakkaimmaksi vuonna 2007.
Ennen valintaansa kansanedustajaksi Lehti herätti keväällä 2007 huomiota useilla kommenteillaan. Helmikuussa 2007 hän sai runsaasti julkisuutta ehdottaessaan luottamusmiesten irtisanomissuojan poistamista, koska luottamusmiehellä ei voi olla erityisasemaa eikä erivapautta toimia: ei saa ajaa firmaa niin kuralle, että muut joutuvat lähtemään, ja itse jää viimeiseksi. Lehden mukaan valta pitäisi olla kytketty vastuuseen. Asia nousi esiin myös eduskunnassa, missä kaikki puolueet tyrmäsivät sen.
Helmikuun 2007 alussa Lehti kutsui vaaliseminaarissa Hämeenlinnassa kiinalaisia ”vinosilmiksi”. Hän totesi myöhemmin, ettei pidä ilmausta rasistisena. Kokoomuksen puoluesihteeri Taru Tujunen kuitenkin tuomitsi sanavalinnan. Maaliskuussa 2007 vasemmistoliiton puoluehallituksen puheenjohtaja Katja Syvärinen kertoi Lehden puhuneen hänelle asiattomasti Lohjalla pidetyssä vaalitilaisuudessa ja syytti tätä seksuaalisesta häirinnästä. Lehden mukaan kyse oli keskustelussa sattuneesta väärinkäsityksestä.
Vuodesta 2015 Lehti on ollut Yleisradion hallintoneuvoston jäsen. Lehti ilmoitti ensin jättävänsä eduskunnan vuoden 2019 eduskuntavaaleissa, mutta päätti sittenkin pyrkiä jatkokaudelle. Vaaleissa hän keräsi kaikkiaan 2 918 ääntä, mikä ei riittänyt valituksi tulemiseen.
Näkemyksiä
Lehti kannattaa Pendolino-junia vaihtoehtona lentoliikenteelle. Hänestä Pendolinojen tulisi kulkea siten, että ne kykenisivät käyttämään huippunopeuttaan koko matkan, Helsinki-Vantaan lentoaseman kautta Kuopioon, Seinäjoelle, Tampereelle, Lappeenrantaan sekä Pietariin.
Eduskunnassa Lehti on vaatinut valtion rahoitusta kehäradan suunnitteluun, jonka hän arvioi olevan nopea, auton ja lentokoneen käyttöä korvaava, ja ympäristöystävällinen.
Vuonna 2011 Lehti epäili Keskisuomalaisen haastattelussa pääministeri Jyrki Kataisen ja valtiovarainministeri Jutta Urpilaisen harhaanjohtavan suomalaisia mahdollisuuksista saada lainatakuut Kreikalta.
Lehden mukaan valtion pitäisi ottaa sijoituslainaa yhtä paljon kuin syömävelkaa.
Yksityiselämä
Lehti oli naimisissa filosofian maisteri Ulpu Lehden kanssa. Puoliso kuoli syyskuussa 2019. Heillä on yksi tytär. Hän on Keravan varallisuustilastojen kärjessä ja hänen vaimonsa toisena. Vuonna 2005 Lehden verotettava varallisuus oli 7,2 miljoonaa euroa. Lehti keräilee autoja, erityisesti Jaguareja.
Lehti on tuomittu ennakkoperintälain rikkomisesta ja sosiaaliturvamaksujen laiminlyönnistä. Rikoksen katsottiin tapahtuneen 1984–1986.
Texas hold ’em
Texas hold 'em (usein myös hold 'em tai holdem) on eräs pokerin muoto. Se on muodoltaan community card -pokeria: texas hold'emissa pelikädet muodostuvat pelaajan kahdesta "pimeästä" taskukortista sekä pöydälle jaettavista yhteisistä korteista. Pelipöydässä on yleensä 2–10 pelaajaa.
Kuten pokeripelejä yleensä, voidaan texas hold 'emia pelata joko rajoitetulla korotusmäärällä (fixed limit tai pot limit, fixed-muodossa panoskoko on kiinteä, pot limitissä maksimipanostus on pelissä olevan potin suuruinen) tai niin sanottuna no limit -pelinä. Texas hold 'emin no limit -muotoa on kutsuttu pokerin Cadillaciksi, sillä siinä voi hetkessä voittaa tai menettää huomattavia summia rahaa. Monissa isoissa turnauksissa pelataan nimenomaisesti no limit -muotoa.
Calixtus III
Calixtus III, syntymänimeltään Alfonso de Borgia (31. joulukuuta 1378 – 6. elokuuta 1458) oli paavina 8. huhtikuuta 1455 – 6. elokuuta 1458. Ennen paaviksi tuloaan hän toimi oikeustieteen professorina Lleidassa ja sen jälkeen diplomaattina Aragonian kuninkaan palveluksessa. Hän nousi paaviksi varsin myöhäisellä iällä kompromissiehdokkaana. Häntä pidettiin terveydeltään heikkona ja epäpätevänä. Paaviuskauden tärkein tavoite oli yllyttää kristittyjä ristiretkelle turkkilaisia vastaan, jotka olivat vallanneet Konstantinopolin vuonna 1453.
Texas hold ’em
Texas hold'emin no limit -muotoa käytetään muun muassa World Series of Pokerin pääturnauksessa ja World Poker Tourin turnauksissa. Tämän pokerimuodon suosio on kasvanut räjähdysmäisesti 2000-luvulla televisioitujen pokeriturnausten ja nettipokerin myötä.
Calixtus III
Calixtus III nosti kaksi veljen- tai sisarenpoikaansa kardinaaleiksi. Toisesta heistä tuli korruptiosta ja nepotismista surullisenkuuluisa paavi Aleksanteri VI (1492–1503).
Texas hold ’em
Peli ennen avokorttien jakoa
Sokkopanostuksen jälkeen jakaja jakaa jokaiselle pelaajalle kaksi käsikorttia (hole cards/pocket cards) kuvapuoli alaspäin aloittaen pienen sokkopanoksen laittajasta. Korttien katsomisen jälkeen alkaa ensimmäinen panostuskierros, jonka aloittaa isosta sokkopanostajasta seuraava vasemmalla. Hän voi joko (1) asettaa vaaditun panoksen, (2) korottaa tai (3) heittää kortit pois ("kipata" eli foldata) eli luopua potin tavoittelusta. Jokainen pelaaja on vuorollaan saman päätöksen edessä. Pienen sokkopanoksen laittaneen pelaajan on maksettava erotus isosta sokkopanoksesta sekä mahdolliset korotukset. Ison sokkopanoksen laittanut voi vuorollaan joko korottaa tai olla korottamatta eli sököttää. Toisin sanoen sokkopanokset katsotaan jo maksetuiksi panoksiksi - jos kukaan ei korota ensimmäisellä kierroksella, pääsee iso sokko mukaan lisäämättä rahaa pöytään.
Ensimmäisen korotuskierroksen päätyttyä jakaja polttaa pakan päällimmäisen kortin siirtämällä sen kuvapuoli alaspäin poistettujen korttien pinoon. Polttamisella estetään mahdollisista merkityistä korteista hyötyminen. Polton jälkeen jakaja jakaa pöydän keskelle kolme korttia kuvapuoli ylöspäin eli "flopin". Kaikki pelaajat saavat käyttää näitä kortteja hyväkseen muodostaessaan pokerikäsiään.
Flop, turn, river ja korttien näyttö
Flopin jälkeen alkaa uusi panostuskierros, jossa ensimmäisenä vuorossa on pienessä blindissa oleva pelaaja. Pienin korotusyksikkö on suuren blindin kokoinen. Pelaaja voi vuorollaan sököttää (jos kukaan ei ole vielä panostanut), kipata tai korottaa. Useimpien pokerihuoneiden säännöt sallivat myös check-raisen (passauskorotus, pasko), jolloin pelaaja ensin sököttää ja jonkun hänen jälkeensä vuorossa olleen pelaajan panostettua korottaakin omalla vuorollaan, jolloin muut pelaajat joutuvat maksamaan kaksi betsiä nähdäkseen seuraavan kortin. Check-raise on yleisesti merkki vahvasta kädestä.
Kun kaikki ovat vuorollaan joko maksaneet tai kipanneet, jakaja polttaa jälleen yhden kortin ja jakaa neljännen avokortin eli "turnin" (tai 4th street). Seuraa jälleen korotuskierros. Limit hold 'emissa kertakorotus kasvaa tässä vaiheessa kahden ison blindin kokoiseksi. No Limit- ja Pot Limit –peleissä panostuskierrokselta toiselle siirryttäessä minimipanostus/korotusvaatimus "nollautuu".
Neljännen kierroksen jälkeen poltetaan jälleen yksi kortti ja jaetaan viides avokortti eli "river" (tai 5th street). Seuraa uusi panostuskierros.
Viimeisen panostuskierroksen jälkeen näyttää viimeisenä korottanut omat korttinsa ensimmäisenä. Tätä pelin viimeistä osaa kutsutaan usein englanniksi termillä the showdown. Jos viimeisellä kierroksella kukaan ei korottanut, korttinsa näyttää ensimmäisenä jakajan vasemmalla puolella oleva pelaaja. Hänen jälkeensä vuorossa olevien pelaajien ei ole pakko näyttää korttejaan, mikäli ne ovat huonommat kuin paras sillä hetkellä näkyvissä oleva käsi. Pelaajan on näytettävä molemmat korttinsa voidakseen voittaa potin. Käden voi muodostaa vapaasti seitsemästä käytettävissä olevasta kortista. Käsikorteista voi käyttää molemmat, vain toisen tai ei kumpaakaan ja pöydästä vastaavasti kolme, neljä tai kaikki viisi korttia. Jos useampi kuin yksi pelaaja pystyy muodostamaan parhaan käden, jaetaan potti heidän kesken tasan. Jakopoteissa, jos potin pelimerkkijako ei mene tasan, ”jakojäännöspelimerkki menee aina varhaisimmassa positiossa istuvalle voittopotissa mukana olevalle pelaajalle.
Pelaajaa ei voi lyödä ulos kädestä korottamalla enemmän merkkejä kuin hänellä on edessään. Mikäli jollain pelaajalla ei ole riittävästi merkkejä vastaamaan panostuksiin, hän voi silti pysyä mukana potissa laittamalla kaikki merkkinsä (All-in). Tällöin muiden pelaajien panostamat ylimääräiset merkit muodostavat sivupotin, jota All-in -pelaaja ei voi voittaa.
Esimerkki lopputilanteesta
Jokaisen pelaajan käsi muodostuu parhaasta viiden kortin sarjasta jotka ovat muodostettavissa käytettävissä olevista seitsemästä kortista (pöydän viidestä avoimesta kortista sekä omista kahdesta pimeästä kortista). Mikäli kahdella tai useammalla pelaajalla on samanarvoinen käsi jakautuu potti pelaajien kesken, maalla ei ole merkitystä. Tässä tapauksessa parhaat kädet ovat seuraavat:
Esimerkkitilanteessa Pekka voittaisi, koska hänellä on pokerin arvojärjestyksessä paras käsi suhteessa muihin.
Käsien arvot
Kunkin pelaajan osalta vertaillaan yhteensä seitsemästä tasku- ja pöytäkorteista muodostettavia parhaita viiden kortin pokerikäsiä, ja tämän käden ulkopuoliset tasku- tai pöytäkortit jätetään huomiotta. Pokerissa maalla ei ole väliä.
Seuraavassa muutamia esimerkkejä tilanteista, joissa tällä seikalla on suuri merkitys:
”Kolme paria”
Pokerissa ei tunneta ”kolmen parin” kättä, koska kädessä on viisi korttia. Pelaaja Y voittaa kädellä   , vaikka X:llä on ”kolme paria” (X:n virallinen käsi on tässä tapauksessa     ). Riverillä pöytään tullut iso pöytäpari mitätöi X:n kakkosparin.
”Kuuden väri”
Samoin mahdollinen ”kuuden väri” ei voita ässäväriä, koska vain kunkin pelaajan paras viiden kortin käsi huomioidaan. Pelaaja Y, jonka käsi on     korkeammalla värillä, siitä huolimatta, että pelaajalla X, jonka käsi on      olisi samaa väriä kuudes kortti. Samasta syystä ei suoria tai värejä vertailtaessa ole merkitystä sillä, saako joku kaikkien tasku- ja pöytäkorttien yhdistelmistään suoran tai värin lisäksi esimerkiksi parin.
”Kuudes hai”
Pelaajat X ja Y menevät all-in ennen floppia. X:n  dominoi Y:n  :a (eli X on johdossa, eikä Y voi parantaa ässällä). Jos kuitenkin pöytään tulee vähintään neljä viitosta suurempaa korttia, potti menee jakoon, vaikka X:n kikkeri olikin suurempi. Esimerkin pöytäkorteilla pelaajien parhaaksi viiden kortin kädeksi muodostuvat samanarvoiset     (pelaaja X) ja      (pelaaja Y).
Kikkerin merkitys
Samoin, jos sekä X että Y saavat esimerkin mukaisen saman täyskäden potti menee jakoon samanarvoisilla käsillä     (pelaaja X) ja      (pelaaja Y), vaikka Y:llä on ”parempi” kikkeri. Potti jaetaan riverin kakkosen johdosta; muuten molemmilla olisi ollut samat kuningas-kolmoset, mutta X olisi hävinnyt Y:n ässä-kikkerille.
Penttilä
thumb|250px|Penttilänrantaa pienoiskuva|Penttilä pohjoisesta thumb|250px|Uuden rantaraitin "amfiteatteri" syyskuussa 2008 thumb|250 px|Aittaranta kesällä 2018
Penttilä on vanha saha-, teollisuus- ja asuinalue Joensuussa Pielisjoen varrella. 2000-luvulla siitä on kehittymässä uusi keskustan läheisyydessä sijaitseva asuin-, työpaikka- ja virkistysalue. Vuonna 2022 Penttilän kaupunginosassa oli 4 253 asukasta.
Penttilän alueen muutokset käynnisti raskaan teollisuuden ja muun muassa teurastamojen loppuminen ja tarve ottaa keskustan lähellä sijaitseva alue uuteen käyttöön. Penttilän sahan toiminta loppui 1988. Sahan käytöstä poistunut, mutta suojeltu päärakennus paloi vuonna 1996.
Kaupunginosa sijaitsee ydinkeskustan eteläpuolella. Alue rajautuu idässä Karjalan rataan, pohjoisessa Pielisjokeen, lännessä Kuhasaloon ja etelässä Pyhäselkään.
Asuinalueet
Alueen asuinalueita on Aittaranta, Mäntylä, Penttilä, Penttilänranta ja Vehkalahti.
Aittaranta
Aittaranta on alue rautatieaseman ja Mäntylän välissä. Uuden Penttilän ensimmäinen maamerkki on Aittarantaan vuonna 2007 valmistunut 14-kerroksinen, 50-metrinen Tähtitorni-niminen tornitalo. Se on Joensuun ja Pohjois-Karjalan korkein asuinrakennus.
Aittarannassa Jokikatu 8:ssa sijaitsee nuorten Väen talo, joka syntyi Torikatu 10:n valtauksesta vuonna 2009. Väen taloa ylläpitää ja kehittää Nuori kulma-hanke EU:n Youth in Action -nuorisotoimintaohjelman osana.
Penttilänranta
Penttilänrannaksi kutsutaan joenrannan aluetta Mäntylän ja vanhan saha-alueen välillä, ja siihen valmistuu asuinalue jopa 3300 asukkaalle. Asemakaavan ensimmäinen vaihe hyväksyttiin 18.4.2011 Alueella on kaksi aukiota: Cederbergin aukio ja Ylisoutajan aukio. Vuonna 2017 avattiin Ruusupuisto, joka on 14 Joensuun Lions-klubin ja Joensuun kaupungin yhteishanke; puistossa kymmeneniä ruusulajikkeita. Rantaan tulee pienvenesatama yli 100 veneelle.
Mäntylä
Keskellä Penttilän aluetta on pieni Mäntylän asuinalue, joka tunnetaan komeista hongistaan ja vuonna 1989 lakkautetusta Mäntylän Baarista. Baarin rakennus purettiin 2015. Alueella on muun muassa Aarnialanpuisto, Joensuun Ellin opiskelijatalot ja ammattioppilaitos.thumb|250px|Uusi Penttilä nousee 17.12.2006
Vehkalahti
Vehkalahti on Penttilän kaupunginosan pienalue Pyhäselän rannalla. Palveluita Vehkalahdella on S-market Vehkalahti, Posti, sekä Pizzeria Elfi. Alueella on myös Penttilän päiväkoti. Vehkalahdelta on myös lyhyt matka Hukanhaudalle sekä Niinivaaralle.
Penttilän vanhoja rakennuksia
''Lähteenä myös: Kulttuuri- ja rakennushistorialliset suojelukohteet. Joensuu 1987.''
Suomen korkein puukerrostalo
Vuonna 2019 Penttilänrantaan valmistui Suomen korkein puukerrostalo, joka on Joensuun Ellin opiskelijatalo. Betonirakenteisia kerroksia tulee yksi ja puurakenteisia 13. Rakentaminen alkoi vuoden 2018 tammikuussa. Asuntoja valmistuu syksyksi 2019 kaikkiaan 117, joista 26 on kaksioita ja loput yksiöitä.
Rantaraitti ja Amfi
thumb|250px|Penttilä joen vastarannalta, [[Hasanniemi|Hasanniemestä päin kuvattuna kesäkuun iltana 2007.]] thumb|250px|Uutta Penttilän rantaa Mäntylän kohdalla kevättalvella 2008. Uusien asuintalojen kohdalla sijaitsi ennen Keskon varasto, joka purettiin vuonna 2006.
Suvantosillan paikkeilta Aittarannasta alkaa puolen kilometrin rantaraitti, joka valmistui 2008. Tämä Aittarannanpolku sisältää kolme puistoa: Varvinpuisto, Vallilanpuisto ja leikkipaikka Vallilankadun päässä. Keskellä aluetta on puoliympyrän muotoinen amfiteatteria muistuttava oleilutila, Amfi. Se on tehty luonnonkivestä ja sen yhdeksän istuinporrasriviä laskeutuvat Pielisjokeen. Alue avattiin Joensuu-päivänä 29.11.2008. Väylä jatkuu Penttilän saha-alueen kautta Kuhasaloon.
Ylisoutajan silta
Kesäkuussa 2014 avattu kevyenliikenteen silta yhdistää Penttilänrannan ja Joensuun keskustan ruutukaava-alueen. Tyypiltään avattava siltaosuus on kääntösilta. Sen kokonaispituus on 134 metriä. Vapaa alikulkukorkeus on vähintään 3,9 metriä. Sillan kaiteet ovat puisista pystysäleistä. Rakentaminen aloitettiin marraskuussa 2012. Pääurakoitsijana oli Kesälahden maansiirto Oy, ja sillan hinta oli 6,2 miljoonaa euroa.
Sondrio
Sondrio on kaupunki Lombardian alueella Italiassa. Se sijaitsee keskellä Valtellinan laaksoa ja on Sondrion maakunnan pääkaupunki.
Penttilä
Penttilän alueen puhdistus
Penttilän vanhaa saha-aluetta ei voitu ottaa asuinkäyttöön ennen kuin se oli puhdistettu. Maaperä saastui muun muassa 1940–1960-luvuilla sahateollisuuden käyttämän kyllästeaineen Ky 5:n takia. Joulukuussa 2006 annettu ympäristölupa määräsi, että maaperä puhdistetaan 29 hehtaarin alueella. Poistettavia massoja oli noin 500 000 kuutiometriä. Puhdistus oli yksi Suomen suurimpia maaperän puhdistuskohteita. Työ alkoi vuonna 2008.
Sondrio
Kaupungin asukasluku oli 21 620 syyskuun 2016 lopussa. Nykyisen Sondrion aluetta asuttivat muinoin liguurit ja 500-luvulta eaa. keltit.
Penttilä
Penttilän alueen puhdistus
Joensuun kaupunki ja Bonvesta Oy:n (UPM-Kymmene Oyj:n maaomaisuuden hallintayhtiö) sopivat Penttilän saha-alueen kaupasta 10. tammikuuta 2008. Kaupassa siirtyivät koko Penttilän sahan 32,8 ha:n maa-alueet Joensuun kaupungille yhden euron kauppahinnalla. Näin kaupunki osti rakennusmaata seuraavien 20–30 vuoden rakentamista varten. Halpa hinta johtui nimenomaan siitä, että maa-alue on puhdistettava.
Manuel Sánchez Monge
pienoiskuva|Manuel Sánchez Monge (2016). pienoiskuva Manuel Sánchez Monge (s. 18. huhtikuuta 1947) on espanjalainen roomalaiskatolinen piispa. Hänet vihittiin papiksi Palencian hiippakuntaan 9. elokuuta 1970 ja nimitettiin Mondoñedo-Ferrolin hiippakunnan piispaksi 6. kesäkuuta 2005. Piispaksi vihkiminen seurasi 23. heinäkuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Julián Barrio Barrio.
Íos (kunta)
Íos ( eli Δήμος Ιητών, Dímos Iitón) on Kreikan kunta, joka sijaitsee Thíran alueyksikössä Etelä-Egean saarten alueella. Kunnan pinta-ala on 109,024 neliökilometriä ja väkiluku 2 024 (vuonna 2011). Kunnan kuntakeskus on Íos.
Íoksen kunta käsittää koko Íoksen saaren. Sen lisäksi kuntaan kuuluu pienempi saari Petalídi. Saaret kuuluvat Kykladien saariryhmään.
Kunnan osat
Íoksen kunta muodostuu seuraavista kyläyhdyskunnista ja asutuksista:
Wasa Teater
pienoiskuva|Wasa Teater Wasa Teater on Vaasassa toimiva ruotsinkielinen ammattiteatteri. Teatteria ylläpitää Svenska Österbottens Förbund för utbildning och kultur (SÖFUK) -niminen kuntayhtymä. Teatteri on Pohjanmaan alueteatteri.
Historia
Historiankirjojen mukaan Vaasassa on näytelty ainakin jo vuodesta 1814 lähtien. Ensin näytelmiä esitettiin salpietarin keittoon tarkoitetussa ladossa, mutta 1820-luvulla päästiin Seurahuoneen salonkiin. Näytelmäharrastus vakiintui entisestään, kun vuodesta 1863 lähtien esityksiä voitiin pitää Vaasan Raatihuoneella toimineen koulun tiloissa. Kaupunkiin perustettiin myös teatteriyhdistys ja suomenkieliset vaasalaiset perustivat oman harrastusryhmän.
Wasa Teaterin perustamiskokous pidettiin maaliskuussa 1919, jolloin oli jo vuosien ajan haaveiltu pysyvää teatteria Vaasaan. Wasa Teaterin näyttämötoiminta alkoi kuitenkin tilapäisessä teatterisalissa, joka järjestettiin Hotelli Ernstin ylempään kerrokseen, Kirkkopuistikon ja Hietasaarenkadun kulmaukseen. Talo oli jo aiemmin muodostunut jonkinlaiseksi kulttuurikeskukseksi Vaasassa, ja Wasa Teaterille päätettiin kunnostaa taloon pysyvät tilat. Hotellin suuresta salista ja muutamista hotellihuoneista tehtiin näyttämö, pukuhuoneet, maskeeraushuone ja lämpiö. Teatterin ensimmäiseksi johtajaksi valittiin Ernst Ahlbom, ja ensimmäiseksi näytäntökaudeksi kiinnitettiin 18 näyttelijää, joista kahdeksan värvättiin Ruotsista. Marraskuussa 1919 teatteri avasi ovensa yleisölle.
Teatteri tuhoutui täysin tulipalossa vuonna 1953, mutta sille päätettiin rakentaa uusi talo samalle tontille. Tontin jäljelle jääneet rakennukset lahjoitettiin Stiftelsen Wasa Teater -säätiölle, joka järjesti laajoja rahankeräyksiä uuden nykyaikaisen teatteritalon rakentamiseksi. Talon suunnittelijoiksi valittiin arkkitehdit Bertel Liljeqvist och Sam Salvesen, ja uudisrakennus valmistui 1955. Siitä lähtien teatteri on toiminut samoissa tiloissa. Kiinteistöön kuuluu lisäksi työpajoja sisältävä puurakennus sekä Kirkkopuistikkoon rajoittuva, vuonna 1912 rakennettu jugendtalo, jossa sijaitsee teatterin hallinto sekä pienin näyttämö, Vasallen.
Vuonna 1981 teatterista tuli Pohjanmaan ruotsinkielinen alueteatteri. Vuodesta 1997 lähtien Wasa Teateria on ylläpitänyt Svenska Österbottens förbund -kuntayhtymä. Teatterin kiinteistö peruskorjattiin vuosina 1997–1998.
Toiminta
Vaasassa toimii kaksi ammattiteatteria: ruotsinkielinen Wasa Teater sekä suomenkielinen Vaasan kaupunginteatteri. Wasa Teater on ruotsinkielisen Pohjanmaan ainoa ammattiteatteri. Sen esityksissä kuvastuvat muun muassa alueelliset kokemukset ja pohjalainen identiteetti. Teatteritalon peruskorjauksen jälkeen Wasa Teater on kukoistanut ja tuottanut yleisölle runsaasti erityyppisiä esityksiä. Näytelmissä on käytetty myös Pohjanmaan ruotsinkielisiä murteita, mikä voi tehdä ne paikalliselle yleisölle vielä elävämmiksi ja läheisemmiksi.
Wasa Teater valittiin Vuoden Teatteriksi 2001–2002. Valinnan perusteena oli erityisesti teatterin kunnianhimoinen ja näkemyksellisen ohjelmistosuunnittelu, jonka ansiosta teatteri on vedonnut muun muassa nuoriin ruotsinkielisiin teatteritaiteilijoihin. Myös teatterin produktioiden yleisössä herättämä vastakaiku oli ollut poikkeuksellista. Palkintoraadin mukaan teatteri on toteuttanut erinomaisesti tehtäväänsä ruotsinkielisen Pohjanmaan alueteatterina.
Teatterilla on vuosittain 6–7 ensi-iltaa ja 40 000–45 000 katsojaa. Näytäntökausi kestää syyskuusta toukokuuhun. Teatteri tuottaa esityksiä neljälle eri näyttämölle:
Karhunmäki
Karhunmäki on kaupunginosa Joensuussa Hukanhaudan ja Reijolan välissä, vanhan Lappeenrannantien varressa. Alueen rajoina idässä ja pohjoisessa ovat Ilomantsin rata ja valtatie 6.
Yksi Joensuun uusimmista kaupunginosista sijaitsee noin viiden kilometrin päässä kaupunkikeskustasta. Karhunmäki on Joensuun kaupungin asutuksen uusi laajentumissuunta: vuonna 2010 suurelta osin kaupungin omistamalle maalle on alettu rakentaa satojen talojen asuinaluetta.
Lapsiperheiden suosima alue koostuu pitkälti omakotitaloasutuksesta. Alueella on myös jonkin verran rivitaloja. Kaupunginosan asukasluku on vuoden 2021 alussa noin 2 400. Karhunmäen asukasluku on vuoteen 2021 mennessä kasvanut noin seitsemänkertaiseksi vuoteen 2009 verrattuna.
Karhunmäen kaupunginosa tulee jatkamaan kasvuaan vielä usean vuoden ajan Haapajoen ja Reijolan suuntaan. Kaupungin maapoliittisena tavoitteena on kasvattaa Karhunmäki ja Reijola yhteen.
Joukkoliikenneyhteydet ja kevyenliikenteenväylästö ovat Karhunmäessä erinomaiset. Karhunmäkeen pääsee oman julkisen liikenteen linjan lisäksi myös Karhunmäen ohi Vanhaa Valtatietä pitkin kulkevilla linjoilla.
Alueen asukasyhdistyksenä toimii Karhunmäen-Haapajoen kylätoimikunta.
Palvelut
Karhunmäessä on uudehkot ja modernit päiväkodit (Touhula Merikartta & Aarrekartta), sekä alakoulu. Päiväkotien ja koulun ympäristössä on myös monipuolinen lähiliikuntapaikka. Kesäisin tekonurmikentällä voi harrastaa laaja-alaisesti kesälajeja, kun taas talvella kentältä löydät luistelukentän.
Karhunmäen koirapuisto on Susirajalla. Puisto on rajattu isoille ja pienille koirille erikseen.
Kaupunginosassa on useampi uudehko ja hyvin hoidettu leikkipuisto lapsille (Karhunkaaren, Reittimestarinpuiston ja Meijerinnurmenpuiston leikkipaikat).
Kukkolan tilan tilakeskus tarjoaa kesäaikaan vaihtuvia tapahtumia ja elämyksiä. Saatat löytää tilakeskuksen ympäristöstä myös muun muassa lampaita ja hevosia. Kukkolan tilan takana on luonnonläheinen metsäteatteri, sekä tunnelmallinen kota. Kodalla ei ole polttopuita valmiina, tuothan omasi. Kodan ja metsäteatterin läheisyydessä on paikoitusalue.
Koilliskulmassa Karhunmäkeä on myös Joensuun Höyläyspalvelu ja kaupunginosan oma autokorjaamoyritys Autohuolto Susiraja. Alueella on myös vammaisten ja kehitysvammaisten tehostetun palveluasumisen yksiköt.
Karhunmäessä ei ole toistaiseksi ruokakauppaa, mutta PKO rakentaa S-Marketin alueelle. Alueen lähimmät muut palvelut löytyvät Reijolasta, sekä Hukanhaudalta ja Niinivaaralta. Ulkoilualueista Repokallio, Pyhäselän ranta ja Kukkolan tila ovat lähistöllä.
Alueen historia
Vuoteen 2007 saakka Karhunmäen alue kuului Kukkolan tilaan. Tilan omistanut Kukkosen suku on tiettävästi viljellyt maata 1600-luvulta saakka. Kukkosen suvun tunnetuin jäsen on Antti Kukkonen, rovasti ja opetusministeri. Hänen vanhin tyttärensä, agrologi Katri Kukkonen oli Kukkolan tilan viimeinen isäntä. Katri Kukkosen isännöidessä Kukkolan tilaa Joensuun kaupunki halusi toistuvasti ostaa Karhunmäen alueen asuinalueeksi, mutta hän kieltäytyi myymästä haluten säilyttää alueen maanviljelyskäytössä. Tämän vuoksi ja koska Katri Kukkosella ei ollut perillisiä, hän testamenttasi Kukkolan tilan Pohjois-Karjalan Maataloussäätiölle vuonna 1999.
Kukkolan tilan viljely oli kuitenkin kannattamatonta, mistä johtuen Pohjois-Karjalan Maataloussäätiö päätyi myymään Karhunmäen alueen Joensuun kaupungille vuonna 2007.
Illmatic
Illmatic on rap-artisti Nasin debyyttialbumi, joka julkaistiin vuonna 1994. Albumi sisältää tuottoa monilta tunnetuilta rap-tuottajilta kuten Q-Tip, DJ Premier, Large Professor ja Pete Rock. Albumia pidetään fanien keskuudessa ja hip hop-kulttuurissa Nasin merkittävimpänä julkaisuna ja East Coastin ehdottomana klassikkona. Syynä tähän on mm. Nasin maanläheinen, runoilijamainen ja moniulotteinen kerrontatapa, joka sisältää monia New Yorkin lähiöitä ja slummeja koskettavia aiheita kuten jengisodat, elämän hauraus ja lapsuus New Yorkissa sekä Nasin omia kokemuksia elämästään kaupungissa. Albumi on poikinut monia klassikoiksi muodostuneita kappaleita kuten "N.Y. State of Mind", "The World Is Yours", "Life's a Bitch" ja "It Ain't Hard to Tell".
Karhunmäki
Asuinalue kartalla
Ajantasaisin tieto alueen kaduista on Joensuun Karttapalvelussa.
Illmatic
Klassikkoasemastaan huolimatta albumi sai kotimaassaan platinaa vasta vuonna 2001. Albumista on julkaistu myös 2004 erikoispainos, joka sisältää albumin lisäksi bonusraitoja.
Albumin raitoja alettiin jo työstää vuoden 1992 aikana, jolloin suurin osa materiaalista saatiin valmiiksi. Myöhemmin 1993 loput Illmaticin raidoista nauhoitettiin.
Francoaceae
Francoaceae on kasviheimo koppisiemenisten Geraniales-lahkossa, jossa ovat myös muun muassa kurjenpolvikasvit. Francoaceae-heimo jaetaan kuuteen sukuun.
Karhunmäki
Karhunmäki Facebookissa
Kaupunginosalla on oma aktiivinen Facebook-ryhmä. Ryhmässä asukkaat voivat esittää ajankohtaisia ilmoitusasioita, sekä olla mukana alueen kehittämisessä. Ryhmän tarkoituksena on luoda aktiivista ja yhteisöllistä asuinaluetta.
Álvaro Mejía (jalkapalloilija)
Álvaro Mejía Pérez (s. 18. tammikuuta 1982 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Real Murciaa.
Mejía aloitti jalkapalloilun Madridin naapurikaupungin Las Rozasin Club Deportivo Las Rozasissa, josta siirtyi Real Madridin junioreihin vuonna 1998. Realissa hän aloitti Juvenil C -joukkueessa, josta nousi asteittain ikäluokasta toiseen ja lopulta edustusjoukkueeseen kaudella 2003–2004. Ensimmäisen pääsarjaottelunsa hän pelasi 24. tammikuuta 2004 Villarrealia vastaan, ja esiintyi ensimmäisellä kaudellaan kaikkiaan yhdeksässä ottelussa. Mejía pelasi täydet minuutit myös Mestarien liigan neljännesvälierien toisessa osaottelussa Bayern Müncheniä vastaan sekä tappiollisessa puolivälieräotteluparissa Monacoa vastaan.
Francoaceae
Ulkonäkö ja koko
Heimon lajit ovat monivuotisia ruohoja, joiden lehdet ovat parilehdykkäiset tai yksinkertaiset. Kukinto on vanallinen, joskus haarainen. Kukat ovat säteittäisiä tai vastakohtaisia; verhiö on neli- tai viisilukuinen, teriö tavallisesti samoin, joskus kynnellinen. Heteiden sisäpuolella on liuskainen mesiäiskehrä. Yhdislehtinen, tavallisesti neljästä emilehdestä koostuva sikiäin sisältää laitaistukoita, joihin siemenaiheet kiinnittyvät. Vartalo on lyhyt.
Álvaro Mejía (jalkapalloilija)
Mejía teki uuden vuoteen 2010 ulottuvan sopimuksen Real Madridin kanssa 24. toukokuuta 2004, mutta pelasi tulevalla kaudella vain viidessä pääsarjaottelussa. Kaudella 2005–2006 hän oli mukana 17 pääsarjaottelussa, ja teki ammattilaisuransa ensimmäisen maalinsa Real Betisiä vastaan 29. lokakuuta 2005 tultuaan hetkeä aiemmin vaihdosta kentälle.
Francoaceae
Levinneisyys
Heimo on kotoisin Etelä-Chilestä.
Álvaro Mejía (jalkapalloilija)
Kesällä 2007 Mejía siirtyi neljävuotisella sopimuksella kaudeksi 2007–2008 Primera Divisióniin nousseeseen Real Murciaan.
Francoaceae
Luokittelu
Heimoon kuuluvat suvut ovat:
Álvaro Mejía (jalkapalloilija)
Triviaa
Vapaa-ajallaan Mejía on intohimoinen hevosharrastaja. Hän omistaa oman tallin ja 12 hevosta.
Illmatic
Albumilla käytetyt samplet
The Genesis
N.Y. State of Mind
Life's a Bitch
The World Is Yours
Halftime
Memory Lane (Sittin' in da Park)
One Love
One Time 4 Your Mind
Jon Inge Kjørum
Jon Inge Kjørum (s. 23. toukokuuta 1965) on entinen norjalainen mäkihyppääjä, joka kilpaili maailmancup-tasolla vuosina 1986–1992.
Illmatic
Albumilla käytetyt samplet
Represent
Jon Inge Kjørum
Kjørum kuului Norjan joukkueeseen, joka saavutti joukkuemäen pronssia Calgaryn olympialaisissa 1988 Suomen ja Jugoslavian jälkeen. Joukkueen muut jäsenet olivat Ole Christian Eidhammer, Ole Gunnar Fidjestøl ja Erik Johnsen.
Illmatic
Albumilla käytetyt samplet
It Ain't Hard to Tell
Jon Inge Kjørum
Lahden MM-kilpailuissa 1989 Norja sijoittui joukkuemäessä toiseksi Suomen viedessä jälleen voiton. Norjan joukkueessa hyppäsivät Kjørumin lisäksi Magne Johansen, Clas Brede Bråten ja Ole Gunnar Fidjestøl. Kjørum oli samoissa kisoissa lisäksi viides normaalimäessä ja viidestoista suurmäessä.
Kjørum sijoittui maailmancupin kokonaiskilpailussa kuudenneksi kaudella 1988–1989. Hän saavutti tuolloin uransa kaikki palkintokorokesijoitukset: hän voitti Liberecin suurmäen kilpailun, oli toinen Oslon suurmäessä ja kolmas Oberhofin normaalimäessä. Samalla kaudella Kjørum sijoittui mäkiviikon yhteispisteissä kuudenneksi.
Kjørum oli kahdestoista lentomäen MM-kilpailuissa Vikersundissa 1990.
Saila Susiluoto
thumb|225px|Saila Susiluoto vuonna 2012. Saila Mira Milena Susiluoto (s. 11. toukokuuta 1971 Helsinki) on suomalainen runoilija. Hänen runojaan on käännetty 15 kielelle.
Elämä ja ura
Susiluoto valmistui ylioppilaaksi vuonna 1990. Hän opiskeli Oriveden Opistossa vuonna 1991 ja Kriittisen korkeakoulun kirjoittajalinjalla 1991–1993. Susiluoto opiskeli myös yleistä kirjallisuustiedettä, filosofiaa ja estetiikkaa Helsingin yliopistossa 1999–2001.
Susiluodon esikoisteos Siivekkäät ja hännäkkäät (2001) palkittiin Kalevi Jäntin palkinnolla. Hän sai Suomi-palkinnon vuonna 2005. Susiluoto on ollut ehdolla Tanssiva karhu -runopalkinnon saajaksi 2002, 2004, 2005, 2008 ja viimeksi teoksellaan Ariadne vuonna 2016. Vuonna 2012 hänen teoksensa Carmen oli Pohjoismaiden neuvoston kirjallisuuspalkintoehdokas. Elokuussa 2016 Susiluodolle myönnettiin valtion viisivuotinen (2017–2021) kirjallisuuden taiteilijaprofessoriapuraha. Susiluodon runoteos Huoneiden kirja (2003) on toiminut innoittajana samannimiselle suurtaideteokselle, jota esitettiin Turussa elokuussa 2021.
Susiluoto toimi Nuoren Voiman Liiton hallituksessa 2002–2006, josta puheenjohtajana 2004–2006. Hän on vaikuttanut myös Suomen Kirjailijaliiton hallituksessa 2009–2011 ja Kalevi Jäntin palkinnon palkintolautakunnassa vuodesta 2006.
Susiluodon isä oli kuvataiteilija ja runoilija Ahti Susiluoto (1940–2020) ja isänäiti lastenkirjailija Laura Susiluoto (1913–1992). Susiluodolla on neljä lasta. Hänen puolisonsa on kirjailija Markku Pääskynen.
Luke Saville
Luke Saville (s. 2. tammikuuta 1994 Barmera) on australialainen tennispelaaja. Saville aloitti ammattilaisuransa vuonna 2012. 188 senttimetriä pitkä ja 85 kilogrammaa painava Saville pelaa oikealla kädellä. Hänen valmentajanaan toimii Grant Doyle.
Kaksinpelissä Saville on ollut parhaimmillaan ATP-rankingin sijalla 158 marraskuussa 2014. Vuonna 2011 Saville voitti poikien kaksinpelimestaruuden Wimbledonin tennisturnauksessa ja vuonna 2012 niin ikään poikien kaksinpelimestaruuden Australian avoimissa. Ammattilaistasolla hän on päässyt Wimbledonissa parhaimmillaan toiselle kierrokselle vuonna 2014 ja Australian avoimissa ensimmäiselle kierroksella vuosina 2013 ja 2015.
Nelinpelissä Saville on ollut parhaimmillaan rankingissa sijalla 394 marraskuussa 2012. Australian avointen nelinpelissä Saville ei ole päässyt ensimmäistä kierrosta pidemmälle.
Hilda Käkikoski
Hilda Maria Käkikoski (vuoteen 1880 Sjöström; 30. tammikuuta 1864 Lapinjärvi – 14. marraskuuta 1912 Helsinki) oli suomalainen kirjailija ja kansanedustaja. Hänen eduskuntatyössään ja kirjoissaan korostuivat naisasia, sivistystyö ja uskonto.
Henkilöhistoria
Hilda Sjöström syntyi Lapinjärven Käkikosken myllyllä 1864. Hänen isänsä Johannes Matinpoika Sjöström oli ammatiltaan seppä ja mylläri. Äidin nimi oli Liisa Johanneksentytär Muikkula. Isä kuoli tyttären ollessa vasta kaksivuotias, ja äiti meni uudelleen naimisiin pari vuotta myöhemmin.
Hilda Sjöström kävi ensin kyläkoulua ja sitten ruotsinkielistä koulua. Kun Porlammin kylään perustettiin 1877 suomenkielinen koulu, hän siirtyi sinne. Sjöström jatkoi opintoja Helsingin Suomalaisessa tyttökoulussa ja sen jälkeen Helsingin Suomalaisessa jatko-opistossa. Niihin aikoihin hän vaihtoi ruotsinkielisen sukunimensä kotipaikkakuntansa nimeen suomenmielisyytensä osoituksena. Käkikoski liittyi myös Suomen Naisyhdistykseen, koska oli kiinnostunut naisasiasta, joka oli vahvasti jatko-opistossa esillä.
Vuonna 1888 Käkikoski valmistui suomen kielen ja historian opettajaksi. Hän toimi opettajana Helsingin Suomalaisessa Yhteiskoulussa ja Helsingin Suomalaisessa tyttökoulussa ja osallistui aktiivisesti Suomen Naisyhdistyksen toimintaan pitämällä luentoja sekä kirjoittamalla ja suomentamalla naisasiaa käsittelevää kirjallisuutta. Käkikoski suomensi useita Maria Furuhjelmin kaunokirjallisuuden muotoon kirjoitettuja pieniä valistuskirjasia.
Poliittisesti Käkikoski kuului vanhasuomalaisiin ja korosti naisten sivistämistä äänioikeuden vaatimisen sijaan. Sosialismiin hän suhtautui voimakkaan kielteisesti ja moitti luokkavastakohtien korostamista. Käkikoski oli myös vahvasti uskonnollinen, mikä näkyy hänen teoksissaan ja suomennoksissaan. Käkikosken päiväkirjat ja kirjeet kertovat myös hänen lukuisista rakastumisistaan naispuolisiin ystäviinsä.
Vuoden 1907 eduskuntavaaleissa Käkikoski oli Suomalaisen puolueen ehdokkaana, ja hänet valittiinkin Suomen ensimmäiseen eduskuntaan. Käkikosken eduskuntatyössä korostuivat naisten aseman parantaminen ja kouluasiat. Hän teki aloitteen kouluruokailun järjestämisestä, ja vuonna 1908 tavoite toteutui. Käkikoski joutui jättämään eduskuntatyön 1910 pahenevan sydän- ja munuaissairauden vuoksi. Käkikoski asui poliittisen uransa ajan Karjalohjalla ystävänsä Hildi Ennolan ja tämän miehen luona ja kuoli sairauteen Helsingissä syksyllä 1912.
Tuotanto
thumb|upright|Hilda Käkikosken hauta [[Karjalohjan kivikirkko|Karjalohjan kivikirkon hautausmaalla.]]
Kuolleiden aamunkoitto
Kuolleiden aamunkoitto (Dawn of the Dead) on vuonna 2004 tehty kauhuelokuva. Se on uudelleenfilmatisointi vuonna 1978 ilmestyneestä, samannimisestä elokuvasta. Elokuvan on ohjannut Zack Snyder.
Juoni
Ostoskeskuksessa he kohtaavat vartijoita, jotka eivät luota tulokkaisiin. Kadun toisella puolella ihmiset huomaavat asekauppaan loukkuun jääneen miehen, Andyn. Terry huomaa pian rekan ajavan kohti keskusta, jonka kyydissä on kahdeksan selviytyjää joista kaksi ovat loukkaantuneet. Ihmisten tajutessa että infektio leviää pureman välityksellä, Ana ja Kenneth tappavat rekkalastin sairastuneet ihmiset.
Ihmisten illallistamassa Andre vie sähköt keskusken ja auttaa Ludaa synnytyksessä, mutta tämä kuolee ja muuttuu zombiksi. Osa ihmisistä suuntaa ostoskeskuksen alimpaan kerrokseen saadakseen sähköt takaisin ja löytävät kulkukoiran, Chipsin. Zombit alkavat tulvia kerrokseen, syöden Bartin elävältä. Loput eloonjääneet polttavat paikalle tunkeutuneet zombit. Samaan aikaan ylhäällä Norma ampuu Ludan. Vauvaa pitelevä Andre ampuu Norman, ja Norma Andren. Ana saapuu paikalle ja huomaa vauvan muuttuneen zombiksi, ampuen tämän.
Pian toinen autoista kolaroituu Glenin ja Monican saadessa surmansa. Ana tappaa zombiksi muuttuneen Steven, jolta hän nappaa samalla jahdin avaimet. Perillä auto rysähtää laituriin kiinni, ja CJ käskee muita juoksemaan jahdille. Hän itse ei ehdi ulos autosta, ja tappaa itsensä räjäyttämällä autossa olevat propaanitankit. Ennen purjehdusta Michael kertoo että häntä purtiin kaupungissa. Tämä ampuu itsensä, ja Ana, Kenneth, Terry, Nicole ja Chips aloittavat matkansa.
Elokuvan lopputekstien jälkeinen materiaali näytetään Steven kameran läpi. Selviytyjät saapuvat zombien täyttämälle saarelle ja jää epäselväksi, mitä heille tapahtuu.
Aimo Halila
Aimo Halila kirjoitti ylioppilaaksi Lahden lyseosta vuonna 1931 ja valmistui 1935 filosofian kandidaatiksi Helsingin yliopistosta. Historian tohtoriksi hän väitteli 1942 väitöskirjalla Suomen kaupunkien kunnallishallinto 1600-luvulla. Halila työskenteli 1950–1954 Yhteiskunnallisen korkeakoulun ensimmäisenä historian professorina, ja 1954–1975 Helsingin yliopiston Suomen ja Skandinavian historian henkilökohtaisena ylimääräisenä professorina.
Halilan ensimmäinen julkaistu teos Iitin historia (1939, toinen osa 1966) oli Suomen ensimmäisiä moderneja pitäjänhistorioita, joissa oli siirrytty tapahtumien kuvailusta syvempään sosiaali- ja yhteiskuntahistorialliseen analysointiin. Hänen pääteoksenaan pidetään neliosaista Suomen kansakoululaitoksen historiaa (1949–1950), ja huomattavia myöhempiä teoksia olivat muun muassa Pohjois-Pohjanmaa ja Lappi 1721–1775 (1954) sekä Tanskan ja Norjan historia (1972). Halilan laajaan tuotantoon kuuluu myös lukuisia kaupunki- ja järjestöhistorioita sekä elämäkertoja. Suomalaisen historiankirjoituksen klassikoksi muodostuneeseen Suomen historian käsikirjaan (1948) hän kirjoitti 1600-luvun osuuden.
Aimo Halilan veli oli oikeustieteen professori Jouko Halila.
Anssi Tikanmäki
Anssi Matti Tikanmäki (s. 18. maaliskuuta 1955 Haapajärvi ) on suomalainen säveltäjä ja muusikko.
Ura
Tikanmäki opiskeli 1974–1980 Sibelius-Akatemiassa, josta valmistui musiikinopettajaksi. 1980-luvun alusta hän on toiminut vapaana säveltäjänä ja muusikkona.
Helttakeisarikyyhky
Helttakeisarikyyhky (Ducula galeata) on erittäin uhanalaisena vain Nuku Hivalla Ranskan Polynesiassa elävä kyyhkylintu.
Helttakeisarikyyhkyt on hyvin suurikokoinen, tumma kyyhkylintu. Helttakeisarikyyhkyt elävät subtrooppisissa metsissä ja toisinaan niitä tavataan myös appelsiini- ja banaaniviljelmiltä. Linnut käyttävät ravintonaan puiden ja pensaiden hedelmiä erityisesti guavia.
Anssi Tikanmäki
Ura
Freelance-muusikkona Tikanmäki on esiintynyt 1970-luvun lopulta lähtien muun muassa Ikaros -yhtyeessä, Hectorin kanssa sekä toiminut 1980-luvulla kosketinsoittajana, tausta- ja soololaulajana, sovittajana ja keskeisenä tuottajana Juice Leskinen Grand Slam -yhtyeessä. Myöhemmin Tikanmäki on sovittanut musiikkia myös Apulanta-yhtyeelle, Yö-yhtyeelle, Anna Erikssonille sekä Negative-yhtyeelle.
Helttakeisarikyyhky
Helttakeisarikyyhkyjen kannan suuruudeksi arvioidaan vain noin 150 yksilöä. Suurimmat uhkat, jotka kohdistuvat lintuihin, ovat niiden laiton metsästys, elinalueen tuhoutuminen sekä saarelle tuodut rottalajit erityisesti mustarotat. Helttakeisarikyyhkynaaraat munivat vain yhden munan pesimäkautena, joten kannan lisääntyminen on hidasta.
Anssi Tikanmäki
Ura
1990-luvulta lähtien Anssi Tikanmäki on tehnyt musiikkia myös teatteriin. Tikanmäki on laatinut musiikkia ja äänitehosteita esimerkiksi Kalle Holmbergin ohjaamiin näytelmiin Tie Tampereelle (1996), Tuntematon sotilas (1997) ja Pitkän päivän matka yöhön (1998). Hämeenlinnan Kaupunginteatterin "Täällä Pohjantähden alla" -musikaaliin Tikanmäki teki musiikin vuonna 2002.
Vuonna 1982 Tikanmäki sävelsi musiikin Mika Kaurismäen elokuvaan Arvottomat. Arvottomia seurasi Klaani – tarina Sammakoitten suvusta (1984) ja muita Mika Kaurismäen ohjaamia elokuvia. Vuonna 1985 Tikanmäki sai Jussi-palkinnon musiikistaan Klaaniin. Tikanmäki on säveltänyt musiikkia kotimaisten alkuperäistuotantojen ohella myös useisiin vanhoihin mykkäelokuviin kuten Sergei Eisensteinin 1925 ohjaamaan Panssarilaiva Potemkiniin. Hänen toistaiseksi mittavin elokuvasävellystyönsä on musiikki Aki Kaurismäen ohjaamaan mykkäelokuvaan Juha (1999).
Vuodesta 1986 Tikanmäki on johtanut mykkäelokuvien säestämiseen erikoistunutta Anssi Tikanmäki Film Orchestraa. Film Orchestra on esiintynyt Suomen lisäksi lukuisia kertoja myös muualla Euroopassa sekä Japanissa.
Vuonna 2002 Tikanmäki perusti Anssi Tikanmäki Orchestran (ATO), joka soittaa säveltäjän instrumentaalimusiikkia. Yhtyeeseen kuuluvat myös hänen poikansa Eljas ja Eemil. 2012 Anssi Tikanmäen Orkesteri ja Children of Bodom -yhtyeen kitaristi Roope Latvala yhdessä julkaisivat albumin Anthems, joka sisältää tunnettuja kansallishymnejä uusina, hevimetalliversioina. Vuonna 2013 englantilainen laulaja-lauluntekijä Donovan kutsui ATO:n säestysyhtyeeksi kiertueelleen.
Vuonna 2019 Tikanmäki sai Pro Finlandia -mitalin.
Euonymon
Euonymon eli Euonymia  oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Euonymon sijaitsi itään Halimuksen demoksesta nykyisen Álimoksen Áno Kalamákin (myös Tráchones) alueella, itään Álimoksen keskustasta ja luoteeseen Argyroúpolin keskustasta.
Euonymon oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä Euōnymeus.
Eyonymonissa oli teatteri, joka on kaivettu esiin. Teatterin arkeologinen kohde sijaitsee siitä nimensä saaneen Archaíou Theátrou -kadun varrella Álimoksessa. Euonymonin alueelta on löydetty myös muun muassa hautakiviä ja veistoksia. Löytöjä on esillä Pireuksen arkeologisessa museossa.
Alexander Siddig
Hänet tunnetaan parhaiten tohtori Julian Bashirin roolista televisiosarjassa Star Trek: Deep Space Nine. Lisäksi hän on esiintynyt esimerkiksi elokuvissa Kingdom of Heaven – Taivas maan päällä (2005) ja Syriana (2006) sekä vierailevassa roolissa 24:ssä.
Elämäkerta
Siddig syntyi Sudanissa, mutta on elänyt suurimman osan elämästään Englannissa. Hänen äitinsä on englantilainen teatterialan työntekijä ja hänen isänsä on sudanilainen. Hänen enonsa on englantilainen näyttelijä Malcolm McDowell, jonka kanssa hän näytteli 2008 Doomsday-elokuvassa. Hänen setänsä on Sudanin entinen pääministeri Sadiq al-Mahdi. Hän on myös sukua Muhammad Ahmad ibn Abd Allahille. Hän opiskeli St. Lawrence Collegessa Ramsgatessa.
Vuonna 1996 Siddig ja hänen vastanäyttelijänsä Nana Visitor alkoivat seurustella. Heidän poikansa Django El Tahir El Siddig syntyi vielä samana vuonna ja pari avioitui 1997. Liitto päättyi avioeroon vuonna 2001. Siddig seurusteli 2005 lyhyen aikaa Kim Cattrallin kanssa, jonka kanssa hän näytteli näytelmässä Whose Life Is It Anyway?.
Ura
Siddig opiskeli London Academy of Music and Dramatic Art -koulussa (LAMDA) teatteritaidetta ja näyttelemistä. LAMDA:n jälkeen työskenteli yhden näytäntökauden verran teatterissa Manchesterissä. Hän työskenteli myös ohjaajana pienessä lontoolaisessa teatterissa. Siddigin ensiesiintyminen televisiossa oli Feisalin rooli televisioelokuvassa A Dangerous Man: Lawrence After Arabia (1990), joka oli jatko-osa elokuvalle Arabian Lawrence.
Star Trek: Deep Space Ninen jälkeen Siddigillä on ollut huomattavia rooleja elokuvissa ja televisiossa. 2003 hän oli algerialainen salainen agentti, joka jahtasi islamilaisia terroristeja brittiläisen Erikoisjoukkue-televisiosarjan jaksossa ”Nest of Angels”. 2005 hän oli Nasir, Saladinin apulainen, Ridley Scottin elokuvassa Kingdom of Heaven – Taivas maan päällä. Hän sai myös kiitosta roolistaan prinssi Nasirina Syrianassa. Hän oli 2006 pääosassa BBC:n elokuvassa Hannibal – Rome’s Worst Nightmare. Alkuvuonna 2007 hän näytteli libanonilaisessa Un Homme Perdu -elokuvassa. Myöhemmin samana vuonna hän näytteli entistä terroristia Hamri Al-Assadia kuudessa 24:n jaksossa sen kuudennella tuotantokaudella.
Utria Valkama
Utria Kaarlo Valkama (2. helmikuuta 1931 Laukaa – 31. toukokuuta 2008 Oulu) oli suomalainen soitinrakentaja. Valkama rakensi kitaroita vuodesta 1946. Soittimissaan hän kehitti omaperäisiä ratkaisuja, ja hänen nimissään on liu'utettaviin mikrofoneihin liittyvä patenttikin ("US Patent 5072646 (17.12.1991): "Microphone arrangement for stringed instruments, particularly for an electric guitar").
Valkama rakensi soittimia harrastepohjalta, päivätyönsä hän teki SOK:n tukkumyynnissä. Soitinrakennuksen hän aloitti, koska hänellä ei ollut varaa kitaroihin, eikä laatusoittimia tai esim. mikrofoneja saanut Suomesta.
Valkama soitti jazzia "Blue Quintet" -orkesterissa vuosina 1952–1976. Siinä hänen instrumenttejaan olivat kitara ja vibrafoni. Valkaman esikuva kitaristina oli Charlie Christian.